2023年5月，有線新聞嘅梁思齊同余茵娜決定離開有線新聞。而喺最後一個工作日，兩位女主播同陳凱筠、羅添盈同埋郭希琳喺有線新聞錄影廠跳舞，仲影咗段片留喺ig分享。片段出左街之後，網民反應不一，又引嚟一啲爭議，有線高層唔開心，所以涉事主播緊急刪除咗片段，有啲傳媒人亦批評女主播做法，但係亦有人聲援佢哋，反而質問有啲人點解對於未經諮詢或香港人同意嘅《港版國安法》落實之下，新聞自由崩壞呢啲更大嘅問題反而唔出聲。